Diari Oficial de la Generalitat Valenciana


Sumari del DOGV 2257, del 02-05-1994 (1994/831281)

ORDRE de 29 de març de 1994, de la Conselleria d'Educació i Ciència, per la qual es convoquen beques per a cursos de perfeccionament lingüístic, adreçades al professorat de llengües estrangeres de Primària de la Comunitat Valenciana, en universitats i centres d'investigació i de perfeccionament a l'estranger.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/03/29/(4)/dof/vci/html**

### Dades del document

Número de DOGV
:   2257

Data del DOGV
:   02-05-1994

Secció del DOGV
:   DISPOSICIONS GENERALS

Número del document
:   1994/831281


Data del document
:   29-03-1994

Organisme emissor
:   Conselleria de Educació i Ciència

Tipus de document
:   Ordre

ORDRE de 29 de març de 1994, de la Conselleria d'Educació i Ciència, per la qual es convoquen beques per a cursos de perfeccionament lingüístic, adreçades al professorat de llengües estrangeres de Primària de la Comunitat Valenciana, en universitats i centres d'investigació i de perfeccionament a l'estranger. [94/2685]  
Des de la Llei d'Ordenació General del Sistema Educatiu, es considera l'ensenyament i l'aprenentatge de les llengües com un procés obert que conduirà l'estudiant a adoptar una actitud positiva davant la diversitat lingüística i cultural i a una formació que li permeta desenvolupar la seua autonomia.   
Per a dur a terme aquest procés és imprescindible l'organització d'activitats de formació del professorat, per a aconseguir un desenvolupament adequat de la introducció de la llengua estrangera en Educació Primària.  
Dins dels programes de perfeccionament, actualització i especialització del professorat que la Conselleria d'Educació i Ciència duu endavant mitjançant la Direcció General d'Ordenació i Innovació Educativa, apareix com una necessitat urgent facilitar al professorat de llengües estrangeres l'estada al país de la llengua objecte de la seua tasca docent, no sols per a millorar la seua competència lingüística, sinó també per a aprofundir el seu coneixement del context sòcio-cultural de la llengua que ensenya.  
Per això, i fent ús de les competències que em confereix l'article 35 de la Llei de la Generalitat Valenciana 5/1983, de 30 de desembre, del Govern Valencià,  
ORDENE:  
Primer  
Convocar durant l'any 1994, beques per a estades de professors i professores de Primària en universitats i centres d'investigació i de perfeccionament del professorat a l'estranger i aprovar les bases per les quals es regeix aquest oferiment, que són incloses en l'annex I d'aquesta ordre.  
Segon  
El finançament per a sufragar les esmentades beques anirà a càrrec del capítol IV de la línia 403 del programa 20.93.561.23.866.90 de l'exercici de 1994 per un import de 86.996.336 PTA.  
DISPOSICIONS FINALS  
Primera  
Es delega el director general d'Ordenació i Innovació Educativa per a la facultat de concedir aquestes beques, i s'autoritza les direccions generals competents per raó de la matèria a dictar les resolucions necessàries per al desplegament i l'execució d'aquesta ordre.  
Segona  
Aquesta ordre entrarà en vigor l'endemà de la publicació al Diari Oficial de la Generalitat Valenciana.  
València, 29 de març de 1994  
El conseller d'Educació i Ciència,  
JOAN ROMERO I GONZÁLEZ  
ANNEX I  
Bases per a la concessió de beques dirigides al professorat de llengües estrangeres de Primària, per a estades en universitats i centres d'investigació i de perfeccionament a l'estranger  
Primera. Objecte de les beques  
L'objecte de les beques és l'assistència a cursos de perfeccionament lingüístic per al professorat en activitat de llengües estrangeres de primària que presta els seus serveis en centres públics, en escoles-llar i en centres privats concertats de la Comunitat Valenciana.  
Segona. Tipus de beques  
S'ofereixen :  
- 120 beques (20 de francès i 100 d'anglès) per al professorat que imparteix llengües estrangeres al segon cicle de primària, per al que està introduint la primera llengua estrangera al curs cinquè de l'actual EGB i per al que imparteix sisè, setè i vuitè d'EGB.  
Cadascun dels cursos tindrà un màxim de 20 alumnes i un mínim de 10. Si no es cobreix el mínim establert en algun curs es podrà anul·lar aquest. Així mateix, si sobren places vacants per algun dels apartats de la base primera, i si ho creu oportú la comissió seleccionadora, podran incorporar-se al curs per al qual hi haja candidats, tenint en compte que el nombre total de beques no podrà sobrepassar el previst.   
Les beques inclouen matrícula del curs, viatge, allotjament i assegurança. La Conselleria d'Educació i Ciència establirà els acords de col·laboració corresponents amb el British Council i l'Institut Français per a dur a terme la gestió i coordinació de tots aquests aspectes. El pagament es realitzarà directament al British Council i a l'Institut Français, segons estableixen els respectius acords signats, i no al professorat beneficiari.  
Els cursos seran de 2 setmanes de durada, a realitzar a Gran Bretanya o a França durant les dues setmanes últimes del mes de juliol o durant l'última setmana de juliol i la primera d'agost.   
El professorat que està realitzant actualment el curs d'especialització en llengües estrangeres podrà demanar aquesta beca tan sols durant el segon període proposat, per evitar la coincidència amb la realització d'una part de la seua fase teòrico-pràctica.  
Les persones seleccionades s'allotjaran en famílies, i el disseny i la localitat de realització seran comunicats mitjançant una carta adreçada a la persona interessada.  
Tercera. Criteris de selecció  
La selecció dels sol·licitants es farà segons el barem que apareix a l'annex II d'aquesta ordre. Els criteris que regiran aquest barem seran els següents:   
1. El professorat de Primària que està realitzant els cursos d'especialització d'anglès durant el curs escolar 93/94, convocats per aquesta conselleria amb data 3 de juny de 1993 (DOGV 15.06.93).  
2. El professorat que està realitzant els cursos de formació permanent didàctica i metodològica per a la introducció de la primera llengua estrangera a l'etapa de primària, convocats per Ordre de 31 de març de 1993 (DOGV 30.04.93).   
3. El professorat que està impartint una primera llengua estrangera al segon cicle de primària.   
4. El professorat que està introduint la primera llengua estrangera al curs cinquè de l'actual EGB.  
5. El professorat que imparteix la llengua estrangera en sisè, setè i vuitè de l'actual EGB.  
6. El professorat que pertanya a un grup de treball o seminari permanent que tinga com a objectiu el disseny d'activitats d'innovació per a l'ensenyament de llengües estrangeres i la seua inclusió al projecte curricular d'etapa, sempre que aquest treball estiga avalat per un organisme competent (unitat d'inspecció, centre de professors o una institució amb competències educatives reconegudes).  
En el cas d'empat, serà seleccionada la persona amb el número de registre personal més baix.  
El professor o professora que ha obtingut una beca pel Programa Lingua Acció I, convocat per Ordre de 10 de novembre de 1993 (BOE 03.12.93) o en una convocatòria semblant, no podrà beneficiar-se d'una beca en aquesta convocatòria.  
La persona seleccionada tindrà un termini de deu dies naturals per a presentar l'acceptació o renúncia a la beca. La renúncia haurà d'estar degudament justificada. En cas de no ser així, perdrà el dret a obtenir una beca semblant durant els tres pròxims anys.  
Quarta. Documentació  
Per a formalitzar les sol·licituds es presentaran els documents següents:  
a) Instància de sol·licitud degudament emplenada, segons el model que apareix a l'annex III d'aquesta ordre.   
b) Certificat de la direcció del centre on consten els cursos i la llengua que imparteix.  
c) Declaració jurada on conste si no ha rebut una beca semblant a aquesta, o si escau, l'últim any que la va rebre.  
d) Certificat acreditatiu i degudament justificat, corresponent als apartats de la base tercera.   
e) En el cas del professorat de centres concertats, certificació de la direcció del centre on es farà constar expressament que el professor o professora sol·licitant disposa d'un contracte de treball indefinit.  
Cinquena. Termini i lloc de presentació de la documentació  
La documentació podrà de ser presentada en el termini de trenta dies naturals a partir de l'endemà de la publicació d'aquesta ordre al Diari Oficial de la Generalitat Valenciana.  
La presentació de sol·licituds i documentació es realitzarà al Registre General de la Conselleria d'Educació i Ciència, de les direccions territorials d'Educació, als centres d'Informació, Iniciatives i Reclamacions de la Generalitat Valenciana o mitjançant qualsevol altra de les formes previstes en l'article 38.4 de la Llei de Règim Jurídic de les Administracions Públiques i del Procediment Administratiu Comú. Si es presenta a les oficines de correu, haurà de ser en sobre obert, per a ser datada i segellada pel funcionari de correus abans de certificar-la.  
Sisena. Procés de selecció  
La selecció de les sol·licituds serà realitzada per una comissió presidida pel cap del Servei de Formació del Professorat, o persona en qui delegue, i constituïda per:  
- La cap del Servei d'Ordenació Acadèmica o persona en qui delegue.  
- Un inspector o inspectora d'Educació, designat pel director general d'Ordenació i Innovació Educativa.  
- Un professor o professora de reconegut prestigi.  
Hi actuarà com a secretari un funcionari o funcionària del Servei de Formació del Professorat de la Direcció General d'Ordenació i Innovació Educativa.  
A les reunions de la comissió podrà assistir, amb veu però sense vot, un representant de cadascun dels sindicats que formen part de la mesa sindical sectorial d'educació.  
La comissió tindrà facultats per a resoldre tots els dubtes que apareguen en la interpretació de les bases d'aquesta convocatòria.  
Setena. Resolució de la convocatòria  
La relació provisional del professorat seleccionat es farà pública al tauler d'anuncis de la Conselleria d'Educació i Ciència, de les direccions territorials d'Educació. Hi haurà un termini de vuit dies naturals per a presentar reclamacions davant la comissió seleccionadora. Aquestes reclamacions es presentaran al Registre General de la Conselleria d'Educació i Ciència o de les direccions territorials d'Educació.  
Transcorregut aquest termini, una vegada estudiades i, si escau, ateses aquestes reclamacions, la Comissió de Selecció presentarà davant la Direcció General d'Ordenació i Innovació Educativa una proposta de resolució de les beques concedides. El director general d'Ordenació i Innovació Educativa resoldrà la convocatòria per delegació del conseller, i serà tramesa per a la seua publicació al Diari Oficial de la Generalitat Valenciana.  
Quan per motiu del nombre de participants no resulte factible procedir a la notificació individual i directa de les concessions i denegacions, tindrà efecte la publicació de la resolució en el Diari Oficial de la Generalitat Valenciana.  
El termini màxim per a resoldre les sol·licituds que formulen els interessants serà de quatre mesos. Si no recau resolució expressa en el termini establert, les sol·licituds s'entendran desestimades, sense perjudici del que es dispose quan es dicte la resolució expressa.


Còpia Permalink ELI